הפיגוע במשגב עם

הפיגוע במשגב עם היה פיגוע מיקוח שהתרחש בפעוטון בקיבוץ משגב עם שבצפון אצבע הגליל ב-7–8 באפריל 1980 שביעי של פסח ה'תש"ם, שמטרתו שחרור מחבלים הכלואים בישראל. האירוע הסתיים בהריגת כל חמשת המחבלים על ידי כוח של סיירת מטכ"ל וסיירת גולני. באירוע נרצח תינוק בן שנתיים וחצי איל גלוסקא, ומזכיר הקיבוץ סמי שני שהגן בגופו על הילדים, ונהרג חייל צה״ל אלדד-אליהו צפריר. ב-7 באפריל 1980 חצו חמישה מחבלים מארגון חזית השחרור הערבית את גדר המערכת שבגבול הצפון. בעקבות רוחות חזקות לא הופעלה התרעה על חדירה, התרעה שהייתה אמורה להינתן על ידי גדר המערכת. חמשת המחבלים, שהיו חמושים ברובי AK-47 וברימוני יד, חדרו בחסות החשיכה לקיבוץ משגב עם והשתלטו על בית הילדים בקיבוץ. במהלך ניסיונם להיכנס לבית הילדים, נתקלו המחבלים במזכיר הקיבוץ, שמואל (סמי) שני, שניסה למנוע מבעדם להיכנס באמצעות מברג שאחז בידו, אך הם רצחו אותו. בבית הילדים תפסו המחבלים כבני ערובה שבעה ילדים וחבר הקיבוץ ששהה אתם. כוחות צה"ל, בפיקוד מפקד עוצבת הגליל, תא"ל יוסף קולר, החלו במשא ומתן עם המחבלים, שאפשר העברת מזון לילדים. במהלך הלילה ניסה צוות של סיירת גולני בפיקוד יונתן רז, לפרוץ לבית הילדים, אולם הרמטכ"ל, רפאל איתן, הורה לתא"ל קולר לעצור את ניסיון ההשתלטות בטרם הצליחו אנשי הסיירת לפרוץ לבית הילדים. במהלך ניסיון הפריצה נהרג חובש הצוות, אלדד צפריר. בהמשך הגיעו לשטח גם מפקד פיקוד הצפון, יאנוש בן גל ומפקד עוצבת געש, תא"ל אורי שגיא, שאף השתתף בפעולת ההשתלטות בהמשך. סיירת גולני, בפיקוד גיורא ענבר, לקחה חלק גם בניסיון ההשתלטות השני, שהתרחש בשעות הבוקר, אותו הובילו לוחמי סיירת מטכ"ל, בפיקוד עוזי דיין, מפקד היחידה, אשר בו נהרגו המחבלים וחולצו בני הערובה למעט הרוג אחד, הפעוט אייל גלוסקא שנרצח על ידי המחבלים במהלך הלילה. בכוח הפורץ היה גם עמוס בן אברהם, שהתנדב לפרוץ ראשון לבית הילדים, וספג את מכת האש הראשונה של המחבלים. הוא נפצע בפריצה זו, ועבר ניתוחים רבים בידו, שנותרה מוגבלת. גם מפקד הכוח, דיין, נפצע במהלך הפריצה מרסיסי רימון בחזה וברגל. בפעולה זו נחשפה לראשונה יחידת עוקץ - יחידת הכלבנים של צה"ל. זו הייתה הפעם הראשונה שהיחידה הפעילה כלבים ללוחמה בטרור בפעילות נגד חוטפים. עם לוחמי סיירת מטכ"ל השתתף במבצע ההסתערות על בית הילדים דנדן בולוטין, שהרג את אחד המחבלים מבין החמישה שנהרגו, והוציא מבית הילדים מספר ילדים פצועים שפונו לבית החולים, ובכך ניצלו חייהם. בשנת 2021 השתתף בתוכנית המציאות הישרדות VIP עונה 4, וסיפר בתוכנית את סיפורו על השתלטות בית הילדים במשגב עם. בעקבות הפיגוע יצאה ישראל למבצע מתח גבוה, ולמחרת הקימה ועדת מומחים טכניים בנושא תפקודה הלקוי של גדר המערכת. בהמשך הועתקה גדר המערכת 500 מטרים מערבה אל תוך שטח לבנון. משה זונדר, סיירת מטכ"ל, הוצאת כתר, 2000, עמודים 188–189. מירב הלפרין, טורפי הלילה: סיפורה של סיירת גולני, הוצאת ידיעות אחרונות, 2018, עמודים 11–20. אבנר שור ואבירם הלוי, סיירת מטכ"ל, המבצעים הגדולים של היחידה, הוצאת ידיעות אחרונות, 2020, עמודים 225–234 יונה שמשי, חמשת המחבלים שחדרו למשגב־עם נהרגו בפעולת בזק של צה"ל, דבר, 8 באפריל 1980, יונה שמשי, המשך שמעון וייס, "תברחו! מחבלים!" צעק מזכיר המשק ונהרג ממטח אש עזה שנורתה לעברו, דבר, 8 באפריל 1980 יעקב ארז, ישראל בוחנת את דרכי התגובה על תקיפת המחבלים בקיבוץ משגב עם, מעריב, 8 באפריל 1980 עדי חשמונאי‏, "המחבלים ירו כמו מטורפים, התינוקות קפאו": 35 שנה לפיגוע במשגב עם, באתר וואלה, 7 באפריל 2015 שמעון כהן, כשהסיירת חילצה ילדים בוכים תחת אש, באתר ערוץ 7, 13 באפריל 2020 אבירם הלוי ואבנר שור, ‏בחזרה לחילוץ ההרואי של סיירת מטכ"ל בבית הילדים במשגב עם, בעיתון מקור ראשון, 16 באוגוסט 2020 הלילה הארוך ביותר - סיפור חילוצם של בני הערובה בקיבוץ משגב עם | חלק ראשון, דוקו-דרמה בערוץ "כאן 11", באתר יוטיוב, 30 במאי 2021 הלילה הארוך ביותר - סיפור חילוצם של בני הערובה בקיבוץ משגב עם | חלק שני, דוקו-דרמה בערוץ "כאן 11", באתר יוטיוב, 31 במאי 2021 דפי לעד של התינוק איל גלוסקא וסמי שני מזכיר הקיבוץ שהגן בגופו על הילדים ונרצח באתר נפגעי פעולת איבה, ודף יזכור של אלדד אליהו-צפריר לוחם סיירת גולני שנפל מאש המחבלים טליה פלד קינן, "סיכן את החיים בשבילי": המפגש בין כוכב הישרדות לילד שהציל בפיגוע, באתר חדשות 13, 20 במאי 2022 דף לזכר שמואל (סמי) שני, ב"לעד" – אתר לזכר האזרחים חללי פעולות האיבה יעקב ארז, לפני שחוסלו רצחו חמשת המחבלים בדם קר את מזכיר המשק במשגב עם ופעוט בן שנתיים וחצי, מעריב, 8 באפריל 1980 אביחי בקר, סעיף אמינות, מעריב מוסף סופשבוע, ‏ 22 בדצמבר 1995, עמודים 50–54, 55, כפי שהועלה באתר פרש. אורי שגיא, "אורות בערפל". תל אביב, ידיעות אחרונות, 1998, עמוד 85. יוסף ולטר, המשפחה הלוחמת, מעריב, 18 באפריל 1986 משה זונדר, סיפור פריצתה של סיירת מטכ"ל לבית-הילדים, תחת כותרת המשנה "כרטיס ביקור", nrg‏, 30 בנובמבר 2001 דף לזכר אייל גלוסקא, ב"לעד" – אתר לזכר האזרחים חללי פעולות האיבה משה זונדר, סיירת מטכ"ל, הוצאת כתר, 2000, עמוד 267. משה זונדר, סיירת מטכ"ל, הוצאת כתר, 2000, עמוד 189. תקלה טכנית - הסיבה ל-"שתיקת" הגדר, דבר, 9 באפריל 1980